Küsitlus tsiviilkohtumenetluse kiiruse ja kiirendamise võimalustest
1. maist kuni 30. septembrini läbiviidud küsitlusele oodati vastajaid professionaalsete tsiviilkohtumenetluse osalejate seast, eelkõige olid nendeks kohtunikud ja advokaadid. Loomulikult võisid vastata ka teised menetlusega kokkupuutunud. 
 
1. Kas te olete?
1.1 kohtunik
1.2 advokaat
1.3 muu jurist
2. Teie vanus on
2.1 alla 45 a
2.2 45 a ja vanem
3. Milline on teie kokkupuude tsiviilkohtumenetlusega?
3.1 osalen tsiviilkohtumenetluses igapäevaselt või sageli
3.2 puutun tsiviilhagidega kokku üksnes või põhiliselt kriminaalmenetluse raames
3.3 puutun tsiviilhagidega kokku harva või üldse mitte
4. Kas teie arvates venib tsiviilhagide lahendamine kohtus ebamõistlikult?
4.1 reeglina või tihti
4.2 harva või üldse mitte
4.3 sõltuvalt hagi liigist
4.4 sõltuvalt kohtust ja kohtunikust
5. Mis on teie arvates põhilised menetluse venimise põhjused? (valige kaks olulisemat)
5.1 kohtunike suutmatus või tahtmatus menetlust ohjata ja juhtida
5.2 poolte ebakompetentsus või tahtlikult menetlust takistav käitumine (taotlused istungite edasilükkamiseks, hagi ja seisukohtade muutmised menetluse kestel)
5.3 menetlusseaduse liigne detailsus, jäikus ja kohmakus
5.4 menetlusseaduse vähene detailsus konkreetsete olukordade lahendamiseks
5.5 poolte liigsuured menetlusõigused menetlusseaduses
5.6 materiaalõiguse liigne keerukus

6. Mida oleks teie arvates kõige mõistlikum ette võtta tsiviilkohtumenetluse kiirendamiseks praktikas? (valige kaks olulisemat)
6.1 kohtunike kohtade täitmine ja/või kohtunike arvu suurendamine
6.2 kohtute abipersonali (sekretärid, konsultandid jt) arvu suurendamine
6.3 kohtunike menetluse juhtimise oskuste parendamine ja pidev koolitamine selles vallas
6.4 kohtu abipersonali pidev koolitus
6.5 advokaatide menetlusoskuste parandamine, mh intensiivsema menetluskoolituse teel, advokaatide ja kohtunike ühisõppuste ja ümarlaudade korraldamine probleemide lahendamiseks
6.6 kohtumenetluses poolte kompromissile suunamise täiendav juurutamine ja propageerimine
6.7 kohtuväliste alternatiivide (lepitusmenetlus, vahekohtumenetlus) intensiivsem juurutamine ja propageerimine
6.8 muu (pakkuge ise)
7. Mida oleks teie arvates kõige mõistlikum ette võtta tsiviilkohtumenetluse kiirendamiseks õigusloome vallas? (valige kaks olulisemat)
7.1 menetlusseaduse detailsusastme vähendamine ja kohtuniku otsustusruumi suurendamine
7.2 menetlusseaduse detailsemaks muutmine ja kohtunike menetluse juhtimise õiguste vähendamine
7.3 lihtsustatud menetluste laiendamine - näiteks maksekäsumenetluse ja lihtmenetluse piirmäärade tõstmine, tagaseljaotsuse tegemise võimaluste laiendamine
7.4 menetlusosaliste õiguste piiramine - näiteks kättetoimetamisfiktsioonide laiendamine, edasikaebeõiguse kitsendamine, hagi muutmise ning täiendavate sisukohtade ja tõendite esitamise piiramine
7.5 hagita menetluse reeglite laiendamine (sellega ka kohtu otsustusvabaduse laiendamine nõuete lahendamisel, tõendamisel ja asjaolude kogumisel) õiguslikult vähekeerukate, kuid kohtu kaalutlusõigust nõudvate ja tihti tõenduslikult keerukate vaidluste lahendamisel, näiteks kaasomandi lõpetamisel ja ühisvara jagamisel
7.6 hagihinna ja riigilõivude määramise lihtsustamine
7.7 rahvastikuregistri andmete õigsuse tagamine (näiteks püsiva järelevalve sisseseadmise teel)
7.8 muu (pakkuge ise)